Seita Vuorela
Seita Vuorela, Seita Meri Vuorela født Parkkola, 1971-2015, finsk forfatter og fotograf. Sammen med Niina Repo skrev hun seks ungdomsromaner og skrev tre egne romaner. Ungdomsromanerne er foruden svensk oversat til bl.a. engelsk, fransk, italiensk og tysk.
Romanen Usva (2009) indbragte hende Laivakello-prisen (2010), ligesom den seneste roman Karikko (2012, da. Grundstødt, 2015) indbragte hende både Tulenkantaja-prisen (2013) og som den første Nordisk Råds Børne- og ungdomslitteraturpris sammen med illustratoren Jani Ikonen. Desuden tildeltes Vuorela den franske pris Pépite du roman ado européen (2011) for romanen Viima (2006, da. Mulighedernes hus, 2012) (Une dernière chance, oversat af Johanna Kuningas).